डॉक्टर के साथ हुई मारपीट पर एचसीएमए ने जताया रोष
जींद | हरियाणासिविल मेडिकल एसो. की बैठक रविवार को प्रधान डाॅ. देवेंद्र बिंदलिश की अध्यक्षता में सिविल अस्पताल में हुई। बैठक में चार दिन पहले शहर के एक नर्सिंग होम के चिकित्सक के साथ दंपत्ति द्वारा की गई मारपीट पर रोष जताया।
बैठक में कहा गया कि एचसीएमए पूरी तरह से इस मामले में इंडियन मेडिकल एसोसिएशन के साथ है। प्रधान देवेंद्र बिंदलिश ने कहा कि चिकित्सक को भगवान का दर्जा दिया गया है और जब एक मरीज चिकित्सक के पास आता है तो वो अपनी तरफ से हर संभव उपचार उस मरीज को देने की कोशिश करता है। लेकिन जन्म और मृत्यु चिकित्सक के हाथ में नहीं होती और इसी बात को आमजन को समझना चाहिए। उप प्रधान डाॅ. जेके मान, सचिव डाॅ. अरूण, सहसचिव डाॅ. राजेश भोला ने कहा कि नर्सिंग होम के चिकित्सक ने इलाज में किसी प्रकार की कोई लापरवाही नहीं बरती थी। इसके बावजूद दंपत्ति द्वारा चिकित्सक के साथ मारपीट की गई और उनके साथ दुर्व्यवहार किया गया। जिसकी एसोसिएशन निंदा करता है।
hin_Deva hin_Deva hin_Deva